b'\n_START_ARTICLE_\nNovorosijos Federacija\n_START_SECTION_\nIstorija\n_START_PARAGRAPH_\nNovorosija\xc2\xa0\xe2\x80\x93 istorinis Rusijos imperijos regionas, u\xc5\xbeimantis teritorijas \xc4\xaf \xc5\xa1iaur\xc4\x99 nuo Juodosios ir Azovo j\xc5\xabr\xc5\xb3 (dabartin\xc4\x97 pietry\xc4\x8di\xc5\xb3 Ukraina), taip pat Novorosijai istori\xc5\xa1kai priskiriamas Kuban\xc4\x97s kra\xc5\xa1tas, esantis Rusijos teritorijoje. \xc5\xa0ios \xc5\xbeem\xc4\x97s pavadintos \xe2\x80\x9eNauj\xc4\x85ja Rusija\xe2\x80\x9c tod\xc4\x97l, kad Rusijos imperijos dalimi tapo bei buvo apgyvendintos slav\xc5\xb3 palyginus v\xc4\x97lai\xc2\xa0\xe2\x80\x93 XVI am\xc5\xbeiuje, prijungus \xc5\xa1ias iki tol retai gyvenamas, Osman\xc5\xb3 imperijai bei Krymo chanatui priklausiusias teritorijas, bei \xc4\xaf jas prad\xc4\x97jus masi\xc5\xa1kai kraustytis rusams bei ukrainie\xc4\x8diams. _NEWLINE_Po Spalio revoliucijos teritorija atiteko Ukrainos Liaudies Respublikai, v\xc4\x97liau - Ukrainos TSR. Soviet\xc5\xb3 S\xc4\x85jungos laikotarpiu regionas stipriai industrializuotas._NEWLINE_Po Soviet\xc5\xb3 S\xc4\x85jungos griuvimo, Norvorusijos pavadinimas v\xc4\x97l prad\xc4\x97tas vartoti, ta\xc4\x8diau didelio populiarumo nesulauk\xc4\x97. Ta\xc4\x8diau \xc5\xa1i s\xc4\x85voka prad\xc4\x97ta pla\xc4\x8diai vartoti tarp Antimaidano aktyvist\xc5\xb3 po Euromaidano Ukrainos revoliucijos. Tuo metu, Prezidentas Putinas paskelb\xc4\x97, kad Novorosijos (piet\xc5\xb3 ir ryt\xc5\xb3 Ukrainos) teritorijos atiteko Ukrainai per klaid\xc4\x85. _NEWLINE_Baland\xc4\xaf prorusi\xc5\xa1ki aktyvistai u\xc5\xbe\xc4\x97m\xc4\x97 sri\xc4\x8di\xc5\xb3 administracinius pastatus Donecke, Luganske, Charkove ir Odesoje, taip pat bandyta u\xc5\xbeimti srities administracijos pastatus Nikolajeve. Charkovo ir Odesos sri\xc4\x8di\xc5\xb3 administracinius pastatus prorusi\xc5\xa1ki aktyvistai buvo priversti palikti, o Donecke bei Luganske Ukrainos eurointegracijai besiprie\xc5\xa1inan\xc4\x8dios j\xc4\x97gos \xc4\xafsitvirtino ir paskelb\xc4\x97 nepriklausomas respublikas. Tik\xc4\x97tasi, kad dideli neramumai kils ir Dnipre, Zapori\xc5\xbe\xc4\x97je, Mykolajive ir Chersone. Charkove ir Odesoje po kiek laiko buvo bandyta v\xc4\x97l \xc4\xaf\xc5\xbeiebti neramumus bei masi\xc5\xa1kus prorusi\xc5\xa1kus protestus, ta\xc4\x8diau \xe2\x80\x9eRusi\xc5\xa1ko pavasario\xe2\x80\x9c planas ten \xc5\xbelugo, kai proukrainieti\xc5\xa1kos j\xc4\x97gos \xc5\xa1iuose regionuose itin stipriai \xc4\xafsitvirtino.'